**Program a registrácia**

**na podnikateľskú misiu do Ruskej federácie**

Cieľom účasti slovenských spoločností na podnikateľskej misii je možnosť prezentovať svoju podnikateľskú činnosť a nadviazať obchodné kontakty s cieľom uzatvorenia obchodných kontraktov a exportu výrobkov do zahraničia.

                Pre účastníkov bude pripravený atraktívny program pozostávajúci z B2B rokovaní s ruskými partnermi, ako aj z návštevy spoločností pôsobiacich v Permskom kraji.

**Sektorové zameranie misie:**

·         Priemysel 4.0

·         Inovácie

·         Fotonika

·         Strojárstvo

·         Elektrické autobusy

·         Ropný a plynový priemysel

·         Chemický priemysel

·         Poľnohospodárstvo

·         Medicína

·         Informačné technológie

                Okrem odporúčaných odvetví a sektorov je vítaná aj účasť podnikateľských subjektov s iným zameraním predmetu svojej s cieľom rozvíjať svoje aktivity v Permskom kraji RF. V prípade, že má slovenská spoločnosť špeciálnu požiadavku na stretnutie s konkrétnou permskou firmou, je nutné túto skutočnosť uviesť v registračnom formulári.

**Predbežný program:**
4. september - príchod účastníkov do mesta Perm (individuálne prílety), individuálny program
5. september – biznis fórum, B2B rokovania a networking s permskými partnermi, stretnutie s honorárnym konzulom SR v Perme
6. september – návštevy ruských spoločností, individuálne stretnutia, možnosť odletu
7. september –  odlet na Slovensko

**V rámci podnikateľskej misie bude zo strany agentúry SARIO zabezpečené:**

·         organizácia B2B stretnutí s relevantnými permskými partnermi

·         konferenčné priestory spolu s technickým vybavením a občerstvením počas trvania B2B stretnutí

·         preprava v teritóriu v rámci programu podnikateľskej misie

·         návšteva ruských spoločností

·         asistencia zamestnancov SARIO v teritóriu počas celého trvania podnikateľskej misie

**Podpora nezahŕňa:**

·         cestovné a pobytové náklady

·         iné náklady súvisiace s individuálnymi nadštandardnými požiadavkami

**Ubytovanie:**
                V prípade záujmu zo strany podnikateľov agentúra SARIO môže zabezpečiť rezervácie ubytovania pre všetkých účastníkov v jednom hoteli v súvislosti s možným zjednodušením skupinových presunov. Náklady na ubytovanie si hradí každý účastník individuálne v plnej výške na mieste.

**Rokovací jazyk:** ruský

**Víza:** Vstup do Ruskej federácie ako aj opustenie územia je možný iba s platným cestovným pasom a platnými vízami. Platnosť cestovného dokladu nesmie byť kratšia ako 6 mesiacov odo dňa ukončenia platnosti víza.

**REGISTRÁCIA PRE MALÉ A STREDNÉ PODNIKY SO SÍDLOM MIMO BRATISLAVSKÉHO KRAJA**
V prípade záujmu o účasť na podnikateľskej misii do mesta Perm, prosím, vyplňte [registračný formulár](http://www.sario.sk/sk/registracia-podnikatelska-misia-do-mesta-perm-np) spolu so všetkými požadovanými náležitosťami a prílohami najneskôr do 16. augusta 2018.



**REGISTRÁCIA PRE OSTATNÉ PODNIKATEĽSKÉ SUBJEKTY**
V prípade, ak Vaša spoločnosť nespĺňa kritéria MSP so sídlom mimo BA kraja, prosím, v termíne do 16. augusta 2018, vyplňte tento [registračný formulár](http://www.sario.sk/sk/registracia-podnikatelska-misia-do-mesta-perm).



                Vyplnenie všetkých uvedených údajov je povinné a slúži pre potreby možného zabezpečenia poskytovaných služieb pre registrovaného účastníka a relevantnú identifikáciu zahraničného partnera zo strany SARIO.